„ Okkur langar að hvetja sem flesta til að huga að heilsunni í desember og höfum því ákveðið að vera með ókeypis jólaáskorun þar sem þátttakendur fá frítt jólaplan , uppskriftir , hvatningu og stuðning fyrir jólin , “ segir Sara Barðdal , sem rekur fyrirtækið Hiitfit . Þar hjálpar Sara konum á besta aldri , gjarnan önnum köfnum mæðrum , að stunda líkamsrækt og heilsusamlegt líferni til frambúðar . Veigamikill þáttur í starfi Söru er markviss vinna með hugarfar en það er einmitt sá þáttur sem oft stendur í vegi fyrir því að fólk þrói með sér heilbrigðan lífsstíl til lengri tíma . „ Okkur langar að styðja við konur sem vilja huga að heilsunni sinni í desember með 7 daga áskorun sem inniheldur heimaæfingar , uppskriftir , hugaræfingu , mikla hvatningu og fræðslu um andlegt og líkamlegt heilbrigði . Vona að það nýtist í jólastressinu . Munum að gleyma ekki að hugsa um okkur líka í öllum undirbúningnum . “ Í Jólaáskorun HIITFIT verður einblínt á að koma inn meiri næringu og minnka sykurþörf . Ein besta leiðin til þess er meðal annars með hollum og næringarríkum boostum . Þátttakendur í áskorun fá girnilegar boost uppskriftir til þess að prófa ásamt uppskriftum af hollum jólakúlum sem er snilld að grípa í , í staðinn fyrir piparkökurnar . „ Við ætlum að einblína á litlu skrefin í næstu viku . Þú þarft ekki að neita þér um allt sem þér þykir gott . Bætum bara meira inn af þessu góða og þá sjálfkrafa minnkar hitt , “ segir Sara . Hugaræfing fyrir markmið Í Jólaáskorun HIITFIT fá þátttakendur hugaræfingu þar sem Sara fer yfir eitt mikilvægasta atriðið sem þú þarft að hafa á hreinu áður en þú setur þér markmið og leggur af stað í heilsuferðalagið þitt . Hvað er það sem gefur okkur alvöru hvatningu og drifkraft til að viðhalda breytingum og lifa heilbrigðum lífsstíl ? „ Við ætlum að mæta jólunum með skýrt plan , mikla orku og gleði yfir að hafa forgangsraðað heilsunni og staðið við gefin loforð gagnvart okkur sjálfum , “ segir Sara . Fyrsti dagurinn er á miðvikudaginn og farið er í gegnum sex snöggar jólaæfingar sem gefa þér mikla orku og vellíðan . „ Hver er ekki til í meira af því ? Sérstaklega á þessum tíma þegar það er nóg að gera og okkur veitir ekki af aðeins meiri krafti til að klára allt sem þarf að klára . “ Jólasaga Söru „ Einu sinni fannst mér eins og hver jól væru mín síðustu . Mér fannst eins og ég þyrfti að smakka á öllu , fá mér mörgum sinnum á diskinn , prófa allt á hlaðborðinu og yfirleitt datt hreyfing upp fyrir í desember því mér fannst ég „ ekki hafa tíma , “ segir Sara . „ Ég byrjaði nýja árið þyngri á mér , orkulaus , með mikla uppþembu , og mjög ósátt með ákvarðanirnar mínar . Ekki aðeins leið mér illa líkamlega heldur gróf þetta líka undan sjálfstraustinu mínu og mínu eigin áliti á sjálfa mig . Svo tók við niðurrifið : ,, Af hverju þurftirðu að fá þér svona oft ? , “ ,, Af hverju þyrftir þú að borða 10 konfektmola í einu ? , “ „ Hefurðu enga stjórn ? “ En þegar maður er með miklar sykurþarfir og í ójafnvægi getur verið erfitt að standast freistingarnar sem liggja fyrir framan okkur allan mánuðinn . Sem betur fer er staðan breytt í dag , mér finnst auðveldara að afþakka sykurinn , ég minni mig á hversu mikilvægt það er að halda hreyfingunni inni yfir hátíðirnar og ég kann að njóta í hófi . En þetta gerðist ekki á einni nóttu . Ég þurfti að fara í gegnum margar tilraunir , hindranir og áskoranir þangað til ég fann mitt jafnvægi . Núna langar mig að styðja við þig í desember og hjálpa þér að setja hreyfingu og heilsuna í forgang . Ef þú veist að þú hefðir gott af því að fá stuðning og hvatningu í næstu viku þá hvet ég þig til þess að vera með í Jólaáskorun HIITFIT ! Ég get ekki beðið eftir að fara í gegnum hana með þér ! Skoraðu á vinkonur þínar að vera með líka ! Við skulum hvetja hvor aðra áfram . “ Jólaáskorunin hefst á miðvikudag , þátttaka kostar ekkert og skráning er hafin hér .